พบเต่าประหลาด ดึกดำบรรพ์ ใกล้สูญพันธ์ุ หนักกว่า 30 กก. ที่กำแพงเพชร (คลิป)
ชาวบ้านใน อ.ลานกระบือ จ.กำแพงเพชร ทอดแหได้เต่าประหลาด ไม่เคยเห็นตามแหล่งธรรมชาติ ลำตัวยาวกว่า 1 ม. นำ้หนักกว่า 30 กก. รุดมอบให้ประมงตรวจสอบ พบเป็น เต่าอัลลิแกเตอร์ สายพันธ์ุดึกดำบรรพ์ เป็นสตว์ใกล้สูญพันธ์ุ เชื่อมีคนนำมาเลี้ยง อาจหลุดหรือปล่อยลงสู่แหล่น้ำ คาดมีอายุไม่ต่ำกว่า 35 ปีเมื่อเวลา 11.30 น.วันที่ 8 ก.ค.63 นายมานพพาติกะบุตร ประมงอาวุโส อ.ลานกระบือ จ.กำแพงเพชร เปิดเผยว่า เมื่อวันที่ 6 ก.ค.ที่ผ่านมา มีชาวบ้านในพื้นที่ ออกไปทอดแห และได้เต่าขนาดใหญ่ หน้าตาประหลาด ไม่เคยพบเห็นในแหล่งน้ำธรรมชาติในพื้นที่มาก่อน ซึ่งเต่าตัวดังกล่าวกระดองมีหนาม 3 แถว แถวละ 5-6 อัน นอกจากนี้ยังมีหนามตามผิวหนังด้วย แต่หดหัวเข้ากระดองไม่ได้ เพราะหัวมีขนาดใหญ่มาก และมีหางยาว และมีดุร้ายทำท่าจะกัดตลอดเวลา ชาวบ้านจึงใช้แหคลุมแล้วนำมามอบให้ตน ซึ่งตรวจสอบก็พบว่าเป็น เต่าอัลลิเกเตอร์ เป็นสัตว์ใกล้สูญพันธ์ เป็นสัตว์เลื้อยคลานจำพวกเต่าชนิดหนึ่ง อยู่ในวงศ์เต่าสแนปปิ้ง จัดเป็นเต่าเพียงชนิดเดียวเท่านั้นที่อยู่ในสกุล Macrochelys ซึ่งหลายชนิดในวงศ์นี้ได้สูญพันธุ์ไปหมดแล้ว ตั้งแต่ยุคก่อนประวัติศาสตร์ ดังนั้นจึงถือได้ว่าเป็นสัตว์ดึกดำบรรพ์ที่ยังมีชีวิตอยู่นายมานพ เปิดเผยอีกว่า เต่าตัวนี้ได้รับบาดเจ็บจากการดิ้นรนให้หลุดจากแห ตนจึงทำการปฐมพยาบาลที่บ้าน จนแผลเกือบหายดีแล้ว จึงจะนำไปปล่อยที่สถานีประมงน้ำจืด จ.กำแพงเพชร เพื่อให้เจ้าหน้าที่ประมงคอยดูแลต่อไป ส่วนการพบเต่าชนิดนี้ในพื้นที่นั้น คงเป็นเพราะมีคนนำมาเลี้ยงตั้งแต่ตัวเล็กๆ จากนั้นอาจจะหลุดออกมา หรือนำมาปล่อยก็เป็นได้ คาดว่าเต่าตัวนี้คงมีอายุไม่ต่ำกว่า 35 ปี โดยวัดจากหัวถึงหาง มีความยาว 1 เมตรเศษ น้ำหนักตัว 34 กิโลกรัม ดูจากสภาพกระดองและลำตัวคาดว่า คงจะอยู่ในแหล่งนำธรรมชาติมาเกินกว่า 10 ปี สำหรับเต่าชนิดนี้อยู่ในสัญญาไซเตสใกล้สูญพันธ์ุ เป็นสัตว์คุ้มครอง ใครจะเลี้ยงหรือมีไว้ต้องแจ้งเจ้าหน้าที่ประมง ไม่เช่นนั้นตรวจพบจะผิดกฏหมาย
ชาวบ้านใน อ.ลานกระบือ จ.กำแพงเพชร ทอดแหได้เต่าประหลาด ไม่เคยเห็นตามแหล่งธรรมชาติ ลำตัวยาวกว่า 1 ม. นำ้หนักกว่า 30 กก. รุดมอบให้ประมงตรวจสอบ พบเป็น เต่าอัลลิแกเตอร์ สายพันธ์ุดึกดำบรรพ์
เต่า,เต่ายักษ์,เต่าอัลลิเกเตอร์,เต่าดึกดำบรรพ์,กำแพงเพชร,ข่าวทั่วไป